58-я армія (Расея)

**58-я армія** (*58 А*) — апэратыўнае вайсковае аб’яднаньне (Армія) у складзе Ўзброеных сілаў Расейскай Фэдэрацыі, 4-е фармаваньне. Сфармаваная ў 1995 годзе для абароны паўднёвых межаў Расеі як пераемніца ''58А'' Узброеных сілаў СССР, якая ўдзельнічала ў 1942—1943 гадах на Паўночным Каўказе.

Штаб — горад Уладзікаўказ, пасёлак Спутнік.

## Склад

У склад *58-й Арміі* ўваходзяць:
* 19-я асобная мотастралковая брыгада (п. Спутнік, Уладзікаўказ) — мінулая 503мсп 19мсд
* 18-я гвардзейская Еўпатарыйская Чырванасьцяжная мотастралковая брыгада (Ханкала і Каліноўская, Чачэнская рэспубліка) мінулая 42-я гв.мсд 
* 34-я асобная горная мотастралковая брыгада — Зелянчуцкая
* 136-я гвардзейская асобная мотастралковая брыгада — Буйнакск
* 205-я асобная мотастралковая брыгада — Будзёнаўск
* 135-й асобны мотастралковы полк
* 67-я зенітна-ракетная брыгада
* брыгада апэратыўна-тактычных ракет
* 97-ы асобны батальён радыёэлектроннай барацьбы (РЭБ) — Уладзікаўказ
а таксама іншыя злучэньні і часьці

Усяго асабовы склад каля 70 000 чалавек. У арсэнале *арміі* знаходзяцца 609 танкаў, амаль 2 тысячы БМП і БТР, 125 мінамётаў і гарматаў, 190 усталёвак «Град» і 450 зенітных сыстэм.

## Камандуючыя
* 1995—1997 — Генадзь Трошаў
* 1997—1999 — Анатоль Сідзякін, генэрал-лейтэнант
* ліпень — верасень 1999 — Уладзімер Шаманаў, генэрал-маёр
* верасень 1999 — сакавік 2000
* сакавік — жнівень 2000 — Уладзімер Шаманаў, генэрал-лейтэнант
* 2001 — Валеры Герасімаў, генэрал-маёр
* 2004—2006 — Віктар Собалеў, генэрал-лейтэнант
* 4 красавіка 2006 — 6 траўня 2010 — Анатоль Хрулёў, генэрал-лейтэнант
* 7 траўня 2010 — 30 студзеня 2012 — Андрэй Картопалаў, генэрал-маёр
* 30 студзеня 2012 — цяперашні час — Андрэй Гурулёў, генэрал-маёр

## Храналёгія

### Камандна-штабныя вучэньні (2002)
У 2002 годзе ва Ўладзікаўказе былі праведзеныя камандна-штабныя вучэньні частак і падразьдзяленьняў *58-й арміі*. Па легендзе вучэньняў умоўны супраціўнік прарываўся з тэрыторыі Грузіі ў высакагорнай мясцовасьці, а расейскія войскі займаюць абарону. На адным з этапаў вучэньняў падразьдзяленьні *58-й арміі* забясьпечвалі бясьпеку расейскага міратворчага кантынгенту ў Паўднёвай Асэтыі, які складаецца зь некалькіх сотняў вайскоўцаў *58-й арміі*. Паводле паведамленьня начальніка прэс-службы камандуючага войскамі Паўночна-Каўкаскай вайсковай акругі палкоўніка Генадзя Алехіна мэтай вучэньньяў зьяўлялася адпрацоўка ўзаемадзеяньня штабаў і вайсковых частак, дысьлякаваных па ўсім Паўночнаму Каўказу, ад Чорнага мора да Дагестану.

### Бяслан (1-3 верасьня 2004)
Падразьдзяленьні 58-й арміі ўдзельнічалі ў вызваленьні закладнікаў у Бяслане 1—3 верасьня 2004 году. Недалёка ад школы, дзе ўтрымліваліся закладнікі, быў разгорнуты апэратыўны штаб 58-й арміі, палявы шпіталь, для аказаньня дапамогі тым, хто выйдзе з будынка. Часьці арміі ўдзельнічалі ў штурме школы, разьмінаваньні памяшканьняў і выратаваньні пакінутых у будынку закладнікаў.

### Вайсковыя вучэньні (2006)
Напачатку верасьня 2006 году праводзіла шырокамаштабныя вайсковыя вучэньні на тэрыторыі трох рэспублік РФ (Паўночнай Асэтыі, Кабардына-Балкарыі і Інгушэтыі). Па легендзе вучэньняў, мяжу ў раёне, падкантрольным падразьдзяленьням арміі, прадралі войскі суседняй дзяржавы. На супрацьстаяньне «агрэсарам» былі кінуты тры тысячы салдат і афіцэраў і 500 адзінак баявой тэхнікі.

## Вайна ў Паўднёвай Асэтыі (2008)

### 8 жніўня 2008
18:24 — Дзьве танкавыя калёны 19-й мотастралковай дывізіі *58-й арміі* УС Расеі абмінулі Цхінвалі па Зарской дарозе і Транскаўкаскай магістралі і пачалі абстрэл пазыцыяў грузінскіх вайскоўцаў. Грузінскім войскам прыйшлося пакінуць Цхінвалі.

19:37 — Падразьдзяленьні *58-й расейскай арміі* здушылі грузінскія агнявыя пункты, якія абстрэльвалі горад і пазыцыі расейскіх міратворцаў.

### 9 жніўня 2008
09:36 — Падразьдзяленьне *58-й арміі* Паўночна-Каўкаскай вайсковай акругі прадралася да базавага лягеру расейскіх міратворцаў у Цхінвалі.

11:56 — Па заяве галоўнакамандуючага Сухапутных войскаў Уладзімера Балдырова падразьдзяленьні *58-й арміі* цалкам ачысьцілі Цхінвалі ад грузінскіх вайскоўцаў. Раней ваюючыя бакі неаднаразова паведамлялі пра тое, што Цхінвалі знаходзіцца пад іх кантролем.

Днём у засаду /пад артылерыйскі абстрэл/ трапіла штабная калёна 58-й арміі, якая прасоўвалася па акруговай дарозе да Цхінвалі. Калёна панесла вялікія страты, з 30 машын ацалела толькі 5. Сярод іншых раненьні атрымаў камандуючы войска Анатоль Хрулёў і журналісты расейскага тэлеканалу «Весьці». Параненыя дастаўлены ў шпіталь ва Уладзікаўказе.

### Ваенныя трафеі
Паводле заяваў расейскіх генэралаў усяго падчас вайны ў Паўднёвай Асэтыі сіламі *58-й арміі* было захоплена 65 танкаў, некалькі дзясяткаў адзінак іншай бронетэхнікі, у тым ліку пяць комплексаў СПА «Аса», 15 баявых машын пяхоты БМП-2, артылерыйскія гарматы Д-30, а таксама самаходныя артылерыйскія ўсталёўкі чэскай вытворчасьці і амэрыканскія бронетранспартэры. Раней, падчас адступу грузінскія вайскоўцы пакінулі ў ангарах і на складах вайсковай базы поруч гораду Горы 15 танкаў, дзясяткі бранемашын і артылерыйскіх гармат, снарады і ракеты. Частка боепрыпасаў была зьнішчана, а частка вывезена за межы Грузіі. На іншай вайсковай базе, у горадзе Сэнакі, якая таксама была без бою пакінута грузінскімі войскамі, расейскія вайскоўцы вынялі 1728 адзінак зброі, у тым ліку 764 вінтоўкі M-16 (вытворчасьці ЗША), 28 кулямётаў M240 (таксама амэрыканскай вытворчасьці) і 754 аўтамата Калашнікава.

## Крыніцы

## Вонкавыя спасылкі
* Вайна ў Асэтыі, расстаноўка сілаў Стужка.ру
* Вайна ў Паўднёвай Асэтыі: узброеныя сілы канфліктуючых бакоў РБК
* Фотаальбом 58 арміі
; Дакумэнтальнае кіно
* Кавалеры. Адмысловы карэспандэнт — Расея, 2008
* Трафеі. Адмысловы карэспандэнт — Расея, 2008
* Гісторыя 58 арміі

Катэгорыя:Агульнавайсковыя арміі Расеі